Diari Oficial de la Generalitat Valenciana


Sumari del DOGV 4797, del 14-07-2004 (2004/7019)

Notificació a la mercantil Can-Sirer, SL.
-----------------------------------------

### Dades del document

Número de DOGV
:   4797

Data del DOGV
:   14-07-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7019


Organisme emissor
:   Conselleria de Territori i Habitatge

Tipus de document
:   Anunci

Notificació a la mercantil Can-Sirer, SL. [2004/M7019]
  
En no haver-se pogut practicar la notificació a la mercantil Can-Sirer, SL i d'acord amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i en aplicació del que disposa aquest article, es publica el text íntegre de la notificació relativa a la sol·licitud de declaració d'interés comunitari per a la instal·lació d'un centre de recollida, depòsit, manteniment i sacrifici de gossos al terme municipal de Bétera.
  
«El conseller de Territori i Habitatge, va adoptar en data 17 de març de 2004, la resolució que a continuació es transcriu:
  
Vist l'expedient promogut per la mercantil Can-Sirer, SL, sol·licitant la declaració d'interés comunitari per a la instal·lació d'un centre de recollida, depòsit, manteniment i sacrifici de gossos al polígon 10, parcel·les 257 i 372 (A i B), en sòl no urbanitzable del municipi de Bétera (València) i de conformitat amb els següents,
  
Antecedents de fet
  
1. En el Registre del Servei Territorial de Planificació i Ordenació Territorial de València ha tingut entrada documentació relativa a la sol·licitud de declaració d'interés comunitari referida a la recollida, el depòsit, el manteniment i el sacrifici de gossos al polígon 10, parcel·la 257 i 372 (A i B), del municipi de Bétera. Revisada la documentació presentada, es va requerir l'interessat, en data 13 de febrer de 2003, perquè la completara en els termes de la Llei 4/1992, de la Generalitat Valenciana, de 5 de juny, sobre Sòl No Urbanitzable.
  
L'activitat que es pretén desenvolupar és la recollida d'animals abandonats en la via pública, transport mitjançant furgoneta fins a les instal·lacions, on queden depositats fins a un màxim de 10 dies després dels quals podran ser tornats al propietari anterior o un altre nou o sacrificats i traslladats fins a l'empresa de fusió de sèus contractada.
  
2. En data 13 de febrer de 2003 s'ha donat audiència a l'Ajuntament de Bétera a l'efecte d'exposició pública en el tauler d'anuncis de la corporació local de la sol·licitud de declaració d'interés comunitari, per a general coneixement, sol·licitant la seua notificació als propietaris confrontants de la parcel·la. Igualment es requereix l'emissió d'informe municipal en els termes de l'article 16.2 de la Llei 4/1992, del Sòl No Urbanitzable.
  
3. Admesa a tràmit la sol·licitud es va ordenar la seua publicació en el BOP, no havent-se publicat fins a la data.
  
En data 4 de febrer de 2004 es rep ofici de l'Ajuntament certificant el transcurs del termini d'exposició al públic i l'audiència a confrontants. José Asensi Palau, president de la Junta de Forests ha presentat l'al·legació següent:
  
- L'activitat requereix declaració d'interés comunitari. El terme té prou coberta l'oferta de caneres i resulta perniciosa per a la col·lectivitat. No es compleix la normativa pel que fa a molèsties per sorolls i olors. A més la Junta de Forests té parcel·les en els voltants de la seua propietat dedicades a pasturatge, que es perjudicaria o fins i tot anul·laria amb la instal·lació de la canera.
  
4. Durant la tramitació de l'expedient s'han sol·licitat informes a l'Ajuntament de Bétera, Ministeri de Medi Ambient, Oficina del Pla de Carreteres de la Conselleria d'Infraestructures i Transport, de conformitat amb l'article 19.3 de la Llei 4/1992, del Sòl No Urbanitzable.
  
En l'expedient consta l'emissió dels següents informes
  
- Oficina del Pla de Carreteres, rebut amb data 17 de març de 2003 en sentit favorable.
  
- Ajuntament de Bétera: amb data 30 de gener de 2004 s'emet informe desfavorable del tècnic municipal aprovat per decret de l'Alcaldia de l'Ajuntament de Bétera ponderant els aspectes següents:
  
- Incidència en l'ordenació del territori: les construccions no compleixen amb les condicions generals de l'edificació descrites en el Pla General.
  
- Oportunitat econòmica social: no és procedent tramitar la corresponent declaració d'interés comunitari.
  
- Incidència en l'estructura del territori: les construccions descrites ja existeixen.
  
5. Amb data 18 de febrer de 2004, el Servei Territorial de Planificació i Ordenació Territorial de València informa desfavorablement la present sol·licitud de declaració d'interés comunitari.
  
Fonaments de dret
  
1. El present expedient ha de resoldre's a la llum del que estableix l'article 8.2 i 16 de la Llei 4/1992, de la Generalitat Valenciana, de 5 de juny, sobre Sòl No Urbanitzable, completat amb el Pla General municipal aprovat definitivament el 29 de març de 2000 i en la seua modificació de normes urb. aprovada el 16 d'abril de 2003 per la Comissió Territorial d'Urbanisme de València, i la resta de legislació vigent en aquesta matèria d'urbanisme. Els terrenys estan classificats com a sòl no urbanitzable zona de protecció agrícola grau 1, (art. 67, 73.A, 74 i 47.5), sent l'ús incompatible.
  
2. Es tracta d'una activitat terciària pel la qual cosa ha de tramitar-se de conformitat amb el que preceptuen els articles 16 i 19 de la Llei 4/1992.
  
La relació entre els paràmetres del projecte i els permesos per la normativa urbanística municipal és la que apareix reflectida en la taula següent:
  
A la vista del que s'ha exposat s'observa la incompatibilitat del que s'ha sol·licitat amb la normativa urbanística aplicable.
  
3. L'al·legació de José Carlos Asensi Palau, president de la Junta de Forests i Senyoriu Territorial de Bétera, és estimable ja que, evidentment, la sol·licitud no compleix la normativa. Les molèsties que ocasionen als confrontants i pròxims per sorolls i olors resultaria de competència d'activitats qualificades. A més, i com manifesta l'al·legant, parcel·les confrontants o pròximes dedicades al pasturatge es veurien perjudicades per la instal·lació d'una canera.
  
4. L'informe municipal és desfavorable, i és preceptiu l'informe municipal favorable previ en les declaracions d'interés comunitari, a mesura que requereix l'article 16.2 de la Llei 4/1992, de 5 de juny, del Sòl No Urbanitzable. No es compleixen les determinacions del Pla general, com manifesta l'informe del tècnic municipal. Tampoc es compleix l'article 9 de la Llei sobre el sòl no urbanitzable ja que el terreny objecte de l'actuació està classificat de protecció agrícola i segons el dit precepte, ?no es podran ubicar instal·lacions ni construccions o obres excepte aquelles que tinga previst el planejament, expressament i excepcionalment, per ser necessàries per a la seua millor conservació i per al gaudi públic compatible amb els específics valors justificatius de la seua especial protecció?.
  
5. De conformitat amb el que disposa l'article 19.3 en relació amb l'article 18.3 de la Llei 4/1992, de la Generalitat Valenciana, de 5 de juny, sobre Sòl No Urbanitzable, i en l'article 6.e del Decret 201/2003, de 3 d'octubre, que aprova el Reglament dels Òrgans Urbanístics de la Generalitat Valenciana, la competència per a l'aprovació correspon al conseller de Territori i Habitatge.
  
Vistos els preceptes legals citats i la resta de general i pertinent aplicació, resolc:
  
Denegar la sol·licitud de declaració d'interés comunitari formulada per la mercantil Can-Sirer, SL per a la instal·lació d'un centre de recollida, depòsit, manteniment i sacrifici de gossos al polígon 10, parcel·les 257 i 372 (A i B), en sòl no 136 urbanitzable del municipi de Bétera (València).
  
Contra la present resolució, que posa fi a la via administrativa, es podrà interposar recurs potestatiu de reposició davant del conseller de Territori i Habitatge en el termini d'un mes, comptat des de l'endemà a la notificació d'aquesta, d'acord amb el que estableix els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; o bé, recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que els interessats puguen exercir qualsevol altre recurs que estimen oportú.»
  
La present notificació és transcripció exacta de la resolució original que consta en l'expedient.